钦定古今图书集成/历象汇编/庶征典/第080卷 > 《观象玩占》 > 梁
## 钦定古今图书集成/历象汇编/庶征典/第080卷 > 《观象玩占》 > 梁

### 武帝大同元年雨土

按《梁书。武帝本纪》。不载　按《隋书五行志》云云。
大同三年。天雨灰。

按《梁书武帝本纪》：“大同三年正月壬寅，天无云，雨，灰
黄色。”

按《隋书五行志》：“三年，天雨灰，其色黄。”近黄祥也。京房
《易飞候》曰：“闻善不及，兹谓有知，厥异黄，厥咎聋，厥灾
不嗣。蔽贤绝道之咎也。”时帝自以为聪明博达，恶人
胜己，又笃信佛法，舍身为奴。绝道蔽贤之罚也。

### 简文帝大宝元年雨沙

按《梁书简文帝本纪》。“大宝元年丁未。天雨黄沙。”
按《隋书五行志》。“大宝元年正月，天雨黄沙。二年简文
帝梦丸土而吞之。寻为侯景所废，以土囊压之而毙，
诸子遇害。不嗣之应也。”